钦定古今图书集成/明伦汇编/闺媛典/第103卷 > 皇清九 > 楼廷挺妻黄氏〈王氏陈氏蒋氏李氏吴氏王氏附〉
## 钦定古今图书集成/明伦汇编/闺媛典/第103卷 > 皇清九 > 楼廷挺妻黄氏〈王氏陈氏蒋氏李氏吴氏王氏附〉

按《金华府志》：“黄氏，楼廷挺妻，有殊色。寇入其都，黄与廷挺父子皆被执，强之不从，乃磔其夫以胁之。氏骂不绝口，复杀其子，骂益甚，遂并杀之。其家昆弟子侄妇相继死者六人。廷策妻王氏，贤材妻陈氏，用意妻蒋氏，用京妻李氏，用孝妻吴氏，用声妻王氏，各抱幼子赴水自溺。”